CELEX: 32008R1062
Language: sl
Date: 2008-10-28 00:00:00
Title: Uredba Komisije (ES) št. 1062/2008 z dne 28. oktobra 2008 o izvajanju Uredbe (ES) št. 453/2008 Evropskega parlamenta in Sveta o četrtletnih statističnih podatkih glede prostih delovnih mest v Skupnosti, v zvezi s postopki za desezoniranje in poročili o kakovosti (Besedilo velja za EGP)

29.10.2008   
            
            
               SL
            
            
               Uradni list Evropske unije
            
            
               L 285/3
            
         
      UREDBA KOMISIJE (ES) št. 1062/2008
   z dne 28. oktobra 2008
   o izvajanju Uredbe (ES) št. 453/2008 Evropskega parlamenta in Sveta o četrtletnih statističnih podatkih glede prostih delovnih mest v Skupnosti, v zvezi s postopki za desezoniranje in poročili o kakovosti
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 453/2008 Evropskega parlamenta in Sveta z dne 23. aprila 2008 o četrtletnih statističnih podatkih glede prostih delovnih mest v Skupnosti (1) in zlasti členov 3(3) in 6(3) Uredbe,
   ob upoštevanju naslednjega:
   
               (1)
            
            
               Uredba (ES) št. 453/2008 je določila skupen okvir za sistematično pripravo četrtletnih statističnih podatkov glede prostih delovnih mest v Skupnosti.
            
         
               (2)
            
            
               Bistveni del združevanja kratkoročnih statističnih podatkov je desezoniranje. Desezonirane serije omogočajo lažjo primerjavo in razlago rezultatov skozi čas. Posredovanje desezoniranih podatkov veča skladnost med podatki, objavljenimi na nacionalni in mednarodni ravni.
            
         
               (3)
            
            
               Za namen uporabe meril kakovosti, določenih v členu 6(1) Uredbe (ES) št. 453/2008, je treba opredeliti način, strukturo in periodičnost poročil o kakovosti, ki jih morajo zagotoviti države članice.
            
         
               (4)
            
            
               Opravljen je bil posvet z Evropsko centralno banko.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za statistični program –
            
         SPREJELA NASLEDNJO UREDBO:
   Člen 1
   Postopki za desezoniranje
   Za namen uporabe člena 3(3) Uredbe (ES) št. 453/2008 se pošiljanje desezoniranih podatkov prične najpozneje, ko so časovne serije s 16 opazovanimi obdobji na voljo vsaj na ravni agregiranja NACE Rev. 2, določeni v Prilogi 1. Število obdobij se šteje od začetka prvih nedesezoniranih podatkov, ki se zahtevajo v skladu z Uredbo (ES) št. 453/2008.
   Člen 2
   Poročila o kakovosti
   1.   Način in struktura poročil o kakovosti iz člena 6(2) Uredbe (ES) št. 453/2008 sta, kakor sta opredeljena v Prilogi 2.
   2.   Poročila o kakovosti se Komisiji pošljejo najpozneje do 31. avgusta vsako leto in veljajo za predhodno koledarsko leto. Prvo poročilo o kakovosti se pošlje najpozneje do 31. avgusta 2011.
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. oktobra 2008
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 145, 4.6.2008, str. 234.
   
      PRILOGA 1
      Zbirna raven NACE Rev. 2
      
                  Oddelki NACE Rev. 2
               
               
                  Opis
               
            
                  A
               
               
                  Kmetijstvo, gozdarstvo in ribištvo
               
            
                  B, C, D in E
               
               
                  Rudarstvo in kamnolomi; predelovalne dejavnosti; preskrba z elektriko, plinom, paro in klimatizacijo; preskrba z vodo, kanalizacija, ravnanje z odpadki in dejavnosti izboljšave
               
            
                  F
               
               
                  Gradbeništvo
               
            
                  G, H in I
               
               
                  Trgovina na debelo in drobno; popravilo motornih vozil in motorjev; prevoz in skladiščenje; gostinstvo
               
            
                  J
               
               
                  Informacije in komunikacije
               
            
                  K
               
               
                  Finančne in zavarovalniške dejavnosti
               
            
                  L
               
               
                  Nepremičninske dejavnosti
               
            
                  M in N
               
               
                  Strokovne, znanstvene in tehnične dejavnosti; upravne dejavnosti in dejavnosti podpornih storitev
               
            
                  O, P, in Q
               
               
                  Javna uprava in obramba; obvezno socialno zavarovanje; izobraževanje; zdravje ljudi in socialno varstvo
               
            
                  R in S
               
               
                  Umetnost, zabava, rekreacija in druge storitvene dejavnosti
               
            
   
      PRILOGA 2
      Način in struktura poročil o kakovosti, ki jih morajo predložiti države članice
      UVOD
      Evropski statistični sistem (ESS) je v svojem prizadevanju za neprekinjeno izboljševanje kakovosti svojih proizvodov in storitev sprejel splošno opredelitev pojma kakovosti kot „skupka vseh lastnosti proizvoda ali storitve, ki se nanašajo na njegovo sposobnost, da izpolnijo neposredno ali posredno izražene potrebe“. Za namen izvajanja te opredelitve je bilo določenih šest meril, ki sestavljajo kakovost statističnih proizvodov in storitev:
      
                  1.
               
               
                  ustreznost;
               
            
                  2.
               
               
                  natančnost;
               
            
                  3.
               
               
                  pravočasnost in točnost;
               
            
                  4.
               
               
                  dostopnost in jasnost;
               
            
                  5.
               
               
                  primerljivost;
               
            
                  6.
               
               
                  skladnost.
               
            Poročila o kakovosti so ustrezno orodje za usklajeno zbiranje informacij o kakovosti različnih proizvodov in storitev. Vsebujejo informacije o vseh šestih merilih za opredelitev kakovosti ESS, kakor tudi splošni pregled zbiranja nacionalnih podatkov o prostih delovnih mestih. Informacije se predloži v skladu z naslednjo strukturo:
      SPLOŠNI OPIS
      Splošni opis, kadar je primerno, vsebuje naslednje elemente:
      A.   Viri, zajetje in periodičnost
      
                  —
               
               
                  Opredelitev vira podatkov,
               
            
                  —
               
               
                  Zajetje (geografsko, NACE, velikost podjetja),
               
            
                  —
               
               
                  Referenčni datumi,
               
            
                  —
               
               
                  Periodičnost nacionalne objave,
               
            
                  —
               
               
                  Opredelitev statistične enote.
               
            B.   Vzorčna raziskava
      B.1   Vzorčni načrt
      
                  —
               
               
                  Osnova, uporabljena za vzorec,
               
            
                  —
               
               
                  Vzorčni načrt,
               
            
                  —
               
               
                  Zadržanje/obnova vzorčnih enot,
               
            
                  —
               
               
                  Velikost vzorca,
               
            
                  —
               
               
                  Stratifikacija.
               
            B.2   Uteževanje
      
                  —
               
               
                  Kratek opis metode uteževanja,
               
            
                  —
               
               
                  Merila uteževanja.
               
            B.3   Zbiranje podatkov
      
                  —
               
               
                  Kratek opis metod(-e) zbiranja podatkov.
               
            C.   Drugi viri
      Kratek opis vira(-ov), vključno s/z:
      
                  —
               
               
                  agencijo za vzdrževanje,
               
            
                  —
               
               
                  pogostostjo posodabljanja,
               
            
                  —
               
               
                  pravili za izbris (zastarelih informacij),
               
            
                  —
               
               
                  prostovoljnim/obveznim poročanjem in kaznimi.
               
            D.   Pravila razkritja
      Kratek opis o tem, kdaj je treba podatke črtati zaradi zaupnosti.
      E.   Desezoniranje
      Kratek opis postopkov za desezoniranje, zlasti ob upoštevanju smernic Evropskega statističnega sistema o desezoniranju, ki jih je potrdil in podprl Odbor za statistični program ES.
      1.   USTREZNOST
      „Ustreznost“ se nanaša na dejstvo, ali so izdelane vse potrebne statistike in v kolikšnem obsegu uporabljeni koncepti (opredelitve, razvrščanje itd.) kažejo potrebe uporabnikov.
      Poročilo o kakovosti vključuje:
      
                  —
               
               
                  opis manjkajočih spremenljivk in manjkajočih razčlenitev spremenljivk,
               
            
                  —
               
               
                  poročilo o napredku pri izvajanju ukrepov v zvezi s četrtletnimi statističnimi podatki glede prostih delovnih mest iz Uredbe (ES) št. 453/2008 skupaj s podrobnim načrtom in časovnim razporedom za dokončanje izvajanja ter povzetkom preostalih odstopanj od konceptov EU.
               
            Poleg tega lahko vključuje tudi
      
                  —
               
               
                  povzetek, ki vsebuje opis nacionalnih uporabnikov, njihovih glavnih potreb in obseg, v katerem so njihove potrebe izpolnjene.
               
            2.   NATANČNOST
      „Natančnost“ se v splošnem statističnem smislu nanaša na dejstvo, koliko se ocene ujemajo z neznanimi pravimi vrednostmi obravnavane spremenljivke.
      2.1   Vzorčne napake
      Za prikaz natančnosti se ob upoštevanju vzorčnega načrta izračuna koeficient spremenljivke, ki se nato prenese na število prostih delovnih mest za zadnjo različico NACE na ravni razdelka in se ga razčleni po razredih velikosti (1–9 / 10 + zaposlenih).
      Če koeficienta spremenljivke ni mogoče izračunati, se namesto tega določi ocenjena napaka v vzorčenju v smislu absolutnega števila prostih delovnih mest.
      2.2   Nevzorčne napake
      2.2.1   Napake zajetja
      Poročila o kakovosti, kadar je primerno, vsebujejo naslednje informacije o zajetju:
      
                  —
               
               
                  preglednico, ki prikazuje število poslovnih enot v vzorcu in odstotek poslovnih enot, ki je predstavljen v vzorcu(-ih)/registru(-ih), razčlenjeno po razredu velikosti (plasti),
               
            
                  —
               
               
                  opis vseh razlik med referenčno populacijo in raziskovano populacijo,
               
            
                  —
               
               
                  opis napak pri razvrščanju,
               
            
                  —
               
               
                  opis vseh razlik med referenčnimi podatki in referenčnim četrtletjem,
               
            
                  —
               
               
                  vse druge ustrezne informacije.
               
            
         Opomba: Kadar se uporabljajo posamezni administrativni podatki, je treba na podlagi administrativne referenčne datoteke poročati o podobni analizi, vključno z napakami pri poročanju in odjavi.
      2.2.2   Napake merjenja in obdelave
      Poročilo o kakovosti vsebuje:
      
                  —
               
               
                  informacije o spremenljivkah z nezanemarljivimi napakami merjenja in obdelave,
               
            
                  —
               
               
                  informacije o glavnih virih (nezanemarljivih) napak merjenja in obdelave in, če so na voljo, o metodah popravljanja.
               
            2.2.3   Napake zaradi neodgovora
      Poročila o kakovosti, kadar je primerno, vsebujejo naslednje informacije o napakah zaradi neodgovora:
      
                  —
               
               
                  stopnjo odgovora enote,
               
            
                  —
               
               
                  stopnjo in metodo vračunavanja spremenljivke in, kadar je mogoče, učinek vračunavanja ocen za prenesene spremenljivke.
               
            
         Opomba: Kadar se uporabljajo posamezni administrativni podatki, nerazpoložljivost administrativnih podatkov nadomesti neodgovor.
      2.2.4   Napake v predvidevanjih modela
      Če se uporablja modeliranje, poročila o kakovosti vsebujejo opis uporabljenih modelov. Poseben poudarek je treba dati modelom za popravljanje napak zaradi nevzorčnih napak, kot je zajetje enot vseh zahtevanih razredov velikosti ali razčlenitev NACE, vračunavanje ali preračun na celoto, da bi se popravil neodgovor enote.
      
         Opomba: Kadar se uporabljajo posamezni administrativni podatki, je treba predložiti komentarje o ujemanju med administrativnimi koncepti in teoretičnimi statističnimi koncepti. Poročati je treba o vseh spremembah v nacionalni zakonodaji, ki vnašajo spremembe uporabljenih opredelitev, in, kadar je mogoče, o vplivu na rezultate.
      2.2.5   Revizije
      Države članice lahko predložijo potek revizij, vključno z revizijami objavljenih števil prostih delovnih mest in povzetkom razlogov za revizije.
      2.2.6   Ocena pristranskosti
      Ocena nevzorčnih napak v smislu absolutnega števila prostih delovnih mest se prenese na skupno število prostih delovnih mest in, kjer je mogoče, na zbirno raven NACE Rev. 2, določeno v Prilogi I k tej uredbi, ter na razrede velikosti (1–9, 10 + zaposlenih).
      3.   PRAVOČASNOST IN TOČNOST
      3.1   Pravočasnost
      „Pravočasnost“ informacije odraža časovno obdobje med razpoložljivostjo informacije in časom dogodka ali pojava, ki ga ta informacija opisuje.
      Poročila o kakovosti vsebujejo informacije o razdobju med objavo podatkov na nacionalni ravni in referenčnim obdobjem podatkov.
      3.2   Točnost
      „Točnost“ se nanaša na časovni zamik med datumom objave podatkov in ciljnim datumom, na primer s sklicevanjem na datume, objavljene v uradnih koledarjih objav, kot so določeni v uredbah ali pa je predhodno dogovorjeni med partnerji.
      Da bi razumeli in odpravili probleme, povezane s točnostjo, je treba predložiti informacije o postopku izvajanja raziskave na nacionalni ravni za zadnja štiri četrtletja s posebni poudarkom na usklajenosti med načrtovanimi in dejanskimi datumi:
      
                  —
               
               
                  roki za pošiljanje odgovorov, ki zajemajo tudi opomine in nadaljnje dokumente,
               
            
                  —
               
               
                  obdobje terenskega dela,
               
            
                  —
               
               
                  obdobje obdelave podatkov,
               
            
                  —
               
               
                  datumi objave prvih rezultatov.
               
            4.   DOSTOPNOST IN JASNOST
      4.1   Dostopnost
      „Dostopnost“ se nanaša na fizične pogoje, v katerih lahko uporabniki pridobivajo podatke: kje se podatki fizično nahajajo, kako pridobiti dostop, dostavni rok, ustrezni tržni pogoji (avtorske pravice itd.), dostopnost mikro- in makropodatkov, različni formati in nosilci podatkov (papir, računalniške datoteke, CD-ROM/DVD, internet …) itd.
      Poročila o kakovosti vsebujejo naslednje informacije o metodah razširjanja rezultatov:
      
                  —
               
               
                  sistem razširjanja, vključno s tem, komu se podatki pošljejo,
               
            
                  —
               
               
                  sklicevanja na objave temeljnih podatkov, vključno s tistimi, ki vsebujejo pojasnila v obliki besedila, diagramov, zemljevidov itd.,
               
            
                  —
               
               
                  informacije o tem, kateri rezultati, če sploh, se pošljejo poročevalskim enotam, vključenim v vzorec.
               
            4.2   Jasnost
      „Jasnost“ se nanaša na stopnjo razumljivosti, vključno z informacijami o podatkovnem okolju, t. j. ali so podatki ustrezno opremljeni z metapodatki, ilustracijami, kakor so, na primer, diagrami in zemljevidi, ali so na razpolago tudi informacije o kakovosti podatkov (vključno z morebitnimi omejitvami uporabe) in obseg, v katerem je zagotovljena dodatna pomoč.
      Poročila o kakovosti vsebujejo naslednje informacije o razumljivosti rezultatov in razpoložljivosti metapodatkov:
      
                  —
               
               
                  opis predloženih metapodatkov in sklicevanja nanje,
               
            
                  —
               
               
                  sklicevanja na temeljne metodološke dokumente, ki se nanašajo na navedeno statistiko,
               
            
                  —
               
               
                  opis glavnih dejavnosti, ki jih izvajajo državni statistični uradi, da bi uporabnike obvestili o podatkih.
               
            5.   PRIMERLJIVOST
      5.1   Teritorialna primerljivost
      Poročila o kakovosti vsebujejo informacije o razlikah med nacionalnimi in evropskimi koncepti ter, kolikor je mogoče, njihovih učinkih na oceno.
      5.2   Primerljivost skozi čas
      Poročila o kakovosti vsebujejo informacije o spremembah opredelitev, zajetjih in metodah v katerih koli dveh zaporednih četrtletjih ter njihovih učinkih na oceno.
      6.   SKLADNOST
      „Skladnost“ se nanaša na dejstvo, da so statistični podatki ustrezno in zanesljivo kombinirani na različne načine in za različno uporabo. Vendar pa je na splošno lažje pokazati primere neskladnosti, kot dokazati skladnost.
      Poročila o kakovosti vsebujejo primerjave podatkov o številu prostih delovnih mest iz drugih ustreznih virov, kadar so ti na voljo, skupno in razčlenjeno po razdelkih NACE, kadar je to primerno, ter navedbe o razlogih v primeru večjih razlik med vrednostmi.
      
         Prvo poročilo o kakovosti vključuje tudi naslednje točke za pretekle podatke:
      
      
                  —
               
               
                  opis virov preteklih podatkov in uporabljene metodologije,
               
            
                  —
               
               
                  opis vseh morebitnih razlik med zajetjem (gospodarske dejavnosti, zaposleni, spremenljivke) preteklih podatkov in razlik pri tekočih podatkih,
               
            
                  —
               
               
                  opis primerljivosti preteklih in tekočih podatkov.